CELEX: 62016TN0254
Language: lv
Date: 2016-05-19 00:00:00
Title: Lieta T-254/16: Prasība, kas celta 2016. gada 19. maijā – Steel Invest & Finance (Luksemburga)/Komisija

11.7.2016   
            
            
               LV
            
            
               Eiropas Savienības Oficiālais Vēstnesis
            
            
               C 251/42
            
         Prasība, kas celta 2016. gada 19. maijā – Steel Invest & Finance (Luksemburga)/Komisija
   (Lieta T-254/16)
   (2016/C 251/48)
   Tiesvedības valoda – franču
   
      Lietas dalībnieki
   
   
      Prasītāja: Steel Invest & Finance (Luksemburga) SA, (Strassen, Luksemburga) (pārstāvis – E. van den Broucke, avocat)
   
      Atbildētāja: Eiropas Komisija
   
      Prasītājas prasījumi:
   
   galvenokārt
   
               —
            
            
               konstatēt, ka Eiropas Komisija ir pieļāvusi vairākas acīmredzamas kļūdas vērtējumā un nav izpildījusi savu pienākumu norādīt pamatojumu tādēļ, ka ir kvalificējusi pastāvošu priekšrocību, kas esot tikusi dota ar aizdevumu, ko Foreign Strategic Investment Holding piešķīrusi Steel Invest & Finance (Luksemburga), gan attiecībā uz Sumitomo un Rabobank aizdevumu salīdzināmību, gan uz 2008. gada Paziņojuma par atsauces likmi piemērošanu;
            
         pakārtoti
   
               —
            
            
               konstatēt, ka, uzskatot, ka 2009. gada Paziņojums, ar ko nosaka valsts atbalsta pasākumu pagaidu shēmas, lai veicinātu piekļuvi finansējumam pašreizējās finanšu un ekonomiskās krīzes apstākļos, neesot bijis piemērojams, Eiropas Komisija ir pieļāvusi acīmredzamu kļūdu vērtējumā attiecībā uz aizdevuma, ko Foreign Strategic Investment Holding piešķīrusi Steel Invest & Finance (Luxemburga), saderīgumu;
            
         katrā ziņā un līdz ar to
   
               —
            
            
               pasludināt Eiropas Komisijas 2016. gada 20. janvāra Lēmuma C (2016)94 par valsts atbalstu SA.33926 2013/C, ko Beļģija sniegusi Duferco, pirmā panta e) punktu par spēkā neesošu;
            
         
               —
            
            
               pasludināt lēmuma 2.–4. pantu par spēka neesošiem, ciktāl tie attiecas uz aizdevumu, ko Foreign Strategic Investment Holding piešķīrusi Steel Invest & Finance (Luksemburga);
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza divus pamatus.
   
               1.
            
            
               Ar pirmo pamatu tiek apgalvots, ka aizdevums, ko Foreign Strategic Investment Holding piešķīrusi Steel Invest & Finance (Luksemburga), nav priekšrocība, un ka Komisija, uzskatot, ka attiecīgais aizdevums esot valsts atbalsts, esot pieļāvusi kļūdu vērtējumā.
            
         
               2.
            
            
               Ar otro pamatu tiek apgalvota acīmredzama kļūda vērtējumā, kuru Komisija esot pieļāvusi attiecība uz Komisijas paziņojuma – Valsts atbalsta pasākumu Kopienas pagaidu shēma, lai veicinātu piekļuvi finansējumam pašreizējās finanšu un ekonomiskās krīzes apstākļos (OV 2009, C 83, 1. lpp.) piemērošanu.